CELEX: 
Language: lt
Date: 2017-11-16 00:00:00
Title: KOMISIJOS DELEGUOTASIS REGLAMENTAS (ES) …/... dėl biudžeto išteklių procentinės dalies, skirtos gamtos ir biologinės įvairovės išsaugojimo projektams, finansuojamiems veiksmų dotacijomis pagal Aplinkos paprogramę, padidinimo pagal 2013 m. gruodžio 11 d. Europos Parlamento ir Tarybos reglamento (ES) Nr. 1293/2013 dėl aplinkos ir klimato politikos programos (LIFE) įsteigimo ir kuriuo panaikinamas Reglamentas (EB) Nr. 614/2007 9 straipsnio 4 dalį

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Atlikus gamtos teisės aktų tinkamumo patikrą
                  1
                tapo akivaizdu, kad gamtai saugoti ES turi būti skiriamas didesnis finansavimas. Programos LIFE – vienintelės ES finansinės priemonės, skirtos išimtinai aplinkos apsaugai ir kovai su klimato kaita, – lėšomis per pastaruosius 25 metus finansuoti išsaugojimo veiksmai buvo itin reikšmingi visos ES gamtos išsaugojimui. Be to, programa LIFE paskatino gamtos išsaugojimo sričiai skirti papildomų lėšų, be kita ko ir tuo, kad paskatino į gamtos ir biologinės įvairovės politiką atsižvelgti ir kitose ES politikos srityse. Todėl „Veiksmų plano gamtai, žmonėms ir ekonomikai“
                  2
                8 veiksmo b punkte raginama daugiau programos LIFE biudžeto išteklių skirti veiksmų dotacijoms, kuriomis remiami gamtos ir biologinės įvairovės išsaugojimo projektai. 
            
            
               2013 m. gruodžio 11 d. Europos Parlamento ir Tarybos reglamento (ES) Nr. 1293/2013 dėl aplinkos ir klimato politikos programos (LIFE) įsteigimo ir kuriuo panaikinamas Reglamentas (EB) Nr. 614/2007
                  3
                (toliau – LIFE reglamentas) 9 straipsnio 3 dalyje nustatyta, kad bent 55 proc. veiksmų dotacijoms skirtų biudžeto išteklių turi būti skiriama projektams, kuriais remiamas gamtos ir biologinės įvairovės išsaugojimas. 9 straipsnio 4 dalyje nustatyta, kad Komisijai suteikiami įgaliojimai priimti deleguotąjį aktą siekiant šią procentinę dalį padidinti daugiausia 10 proc. ir taip minimalią gamtos ir biologinės įvairovės išsaugojimo projektams skiriamą biudžetinių išteklių dalį padidinti iki 60,5 proc. Tai galima padaryti, jei visos lėšos, kurių dvejus metus iš eilės prašyta teikiant pasiūlymus, patenkančius į gamtos ir biologinės įvairovės prioritetinę sritį ir atitinkančius minimaliuosius kokybės reikalavimus, daugiau negu 20 proc. viršija atitinkamą dvejiems prieš tuos metus einantiems metams apskaičiuotą sumą.
            
            
               Ši sąlyga yra įvykdyta, nes 2014 ir 2015 m. pateiktiems gamtos ir biologinės įvairovės prioritetinių sričių projektų pasiūlymams, atitikusiems minimaliuosius kokybės reikalavimus, prašyta bendra lėšų suma daugiau kaip 63 proc. viršijo bendrą 2012 ir 2013 m. projektų pasiūlymams, atitikusiems minimaliuosius kokybės reikalavimus, prašytą lėšų sumą. 
            
            
               Skaičiuojant atsižvelgta į 2014 ir 2015 m. gautų gamtos ir biologinės įvairovės prioritetinių sričių bandomųjų, parodomųjų, geriausios praktikos, parengiamųjų, techninės pagalbos ir integruotųjų projektų pasiūlymus, surinkusius bent minimalųjį taikomą kokybės reikalavimą – 55 taškų praeinamąjį balą. Ankstesniais 2012 ir 2013 metais visi gamtos ir biologinės įvairovės projektai, pagal visus kriterijus surinkę praeinamuosius balus, atitiko minimaliuosius kokybės reikalavimus
                  4
               . 
            
            
               Poveikis biudžetui programos lygmeniu yra neutralus, nes tai tik lėšų perskirstymas tarp prioritetinių sričių. 2018–2020 m. gamtos ir biologinės įvairovės išsaugojimo projektams skirtini minimalieji ištekliai padidėtų maždaug 46,7 mln. eurų, o apskritai visai su gamta ir biologine įvairove susijusiai veiklai – 55,4 mln. eurų.
            
            
            
               2.KONSULTACIJOS PRIEŠ PRIIMANT AKTĄ
            
            
               (1)Parengiamasis darbas, įskaitant konsultacijas su suinteresuotaisiais subjektais
            
            
               Poreikis didinti finansavimą per LIFE gamtos ir biologinės įvairovės projektus patvirtinamas ir toliau išvardytuose dokumentuose, dėl kurių vyko išsamios konsultacijos.
            
            
               (a)Paukščių ir Buveinių direktyvų tinkamumo patikra
            
            
               Atliekant Paukščių ir Buveinių direktyvų tinkamumo patikrą surinkta daug faktų ir valstybių narių ir ES lygmeniu konsultuotasi su daugeliu suinteresuotųjų subjektų, be kita ko, surengtos 12 savaičių viešos didžiulio susidomėjimo sulaukusios konsultacijos – gauta per 552 000 atsakymų. Viena pagrindinių tinkamumo patikros išvadų buvo ta, kad ribotos galimybės gauti finansavimą nuolat suvokiamos kaip didelis (neigiamas) poveikis įgyvendinimui, nes visiems reikiamiems veiksmams reikia laiko ir tinkamo finansavimo
                  5
               . Per visą tinkamumo patikrą buvo pabrėžiama programos LIFE svarba įgyvendinant „Natura 2000“, nes be šios programos gamtos ir biologinės įvairovės sritims daugiau jokių ES lėšų nenumatyta ir atrodo, kad nacionalinės bendro finansavimo dalies nepakanka šiai likusiai spragai užpildyti. Atlikus Paukščių ir Buveinių direktyvų tinkamumo patikrą priimtas minėtasis „Veiksmų planas gamtai, žmonėms ir ekonomikai“.
            
            
               (b)ES biologinės įvairovės strategijos iki 2020 m. laikotarpio vidurio peržiūra
                  6
               
            
            
               Didžioji dalis šioje laikotarpio vidurio peržiūroje naudotos faktinės informacijos surinkta per atitinkamas konsultacijas (t. y. už gamtos reikalus atsakingų vadovų susitikimus ir biologinės įvairovės ir gamtos koordinavimo grupės susitikimus, kuriuose dalyvavo valstybių narių ir svarbiausių suinteresuotųjų subjektų grupių atstovai)
                  7
               .
            
            
               Atlikus laikotarpio vidurio peržiūrą patvirtinta, kad gamtai ir biologinei įvairovei išsaugoti skirti LIFE projektai yra veiksmingos gamtos ir biologinės įvairovės išsaugojimo priemonės.
            
            
               (c)Nepriklausomas išorės tyrimas, kuriuo grindžiama LIFE laikotarpio vidurio vertinimas
                  8
               .
            
            
               Nuo 2016 m. kovo mėn. iki 2017 m. sausio mėn. atliekant nepriklausomą išorės laikotarpio vidurio vertinimą naudotasi
            
            
               kokybinėmis vertinimo priemonėmis, įskaitant esamų dokumentų ir per apklausas, suinteresuotiesiems subjektams skirtus klausimynus ir 12 savaičių trukusias viešas konsultacijas
                  9
                surinktos informacijos tyrimą, 
            
         
         
            
               taip pat kiekybinėmis vertinimo priemonėmis, grindžiamomis rodiklių duomenų baze ir LIFE projektų duomenų baze, kurioje daugiausia informacijos apie LIFE+ projektus, ir duomenų apdorojimo priemonėmis, skirtomis LIFE pasiūlymams ir projektams tvarkyti.
            
            
               Joje pabrėžiama, kad iš visos programos LIFE ES pridėtinė vertė labiausiai matoma įgyvendinant gamtos projektus
                  10
                ir integruotuosius projektus pagal dvi paprogrames – gamtos ir klimato. Į šį aspektą rekomenduojama atsižvelgti, jei bus atliekamas šios programos lėšų perskirstymas.
            
            
               (d)Specifinis parengiamasis darbas
            
            
               Paukščių ir Buveinių direktyvų tinkamumo patikra grindžiamo „Veiksmų plano gamtai, žmonėms ir ekonomikai“ 8 straipsnio b punkte paskelbta, kad gamtos ir biologinės įvairovės išsaugojimo projektams skirtą LIFE biudžeto dalį numatoma padidinti 10 proc., nekeičiant bendro programos LIFE biudžeto. 
            
            
               LIFE reglamento 9 straipsnio 4 dalyje nustatyta sąlyga dėl įgaliojimų priimti deleguotąjį aktą, kuriuo gamtos ir biologinės įvairovės išsaugojimo projektams skirtoms veiksmų dotacijoms numatyti biudžeto ištekliai padidinami ne daugiau kaip 10  proc., yra susijusi su faktiškai matomu išaugusiu lėšų poreikiu patenkinamos kokybės projektų pasiūlymams. Taigi sąlyga pati savaime suponuoja, kad turi būti atlikta poreikio analizė
                  11
               . Atsižvelgiant į pirmiau minėtas konsultacijas ir į tai, kad gamtos ir biologinės įvairovės prioritetinės srities projektams prašoma akivaizdžiai didesnio finansavimo, atitinkami suinteresuotieji subjektai patvirtina, kad yra didesnis finansavimo galimybių poreikis. 
            
            
               (e)Tiriamųjų duomenų naudojimas
            
            
               Tiek Paukščių ir Buveinių direktyvų tinkamumo patikrą
                  12
               , tiek nepriklausomą išorės LIFE laikotarpio vidurio vertinimo ataskaitą padėjo rengti nepriklausomi išorės ekspertai. 
            
            
               Šio deleguotojo akto galutinis projektas 2017 m. spalio 4–18 d. laikotarpiu buvo pateiktas valstybių narių ekspertams, dalyvaujantiems Aplinkos GD ir Klimato GD jungtinėje ekspertų grupėje, skirtoje 2014–2020 m. programai LIFE
                  13
               .
            
            
               (2)Reglamentavimo kokybė ir supaprastinimas
            
            
               Pasiūlymu nieko nesupaprastinama – juo tik vienos prioritetinės srities projektams skirtas biudžetas padidinamas, o kitos sumažinamas.
            
            
               3.DELEGUOTOJO AKTO TEISINIAI ASPEKTAI
            
            
               (1)Teisinis pagrindas
            
            
               Šio deleguotojo akto teisinis pagrindas – LIFE reglamento 9 straipsnio 4 dalis kartu su 3 dalimi. LIFE reglamento 9 straipsnio 4 dalyje nustatyta: „Komisijai pagal 29 straipsnį suteikiami įgaliojimai priimti deleguotuosius aktus siekiant daugiausia 10 % padidinti šio straipsnio 2 dalyje nurodytą procentinę dalį, jei visos lėšos, kurių dvejus metus iš eilės prašyta teikiant pasiūlymus, patenkančius į gamtos ir biologinės įvairovės prioritetinę sritį, ir kurios atitinka minimalius kokybės reikalavimus, daugiau negu 20 % viršija atitinkamą dvejiems prieš tuos metus einantiems metams apskaičiuotą sumą.“ Kadangi šioje nuostatoje nustatytos sąlygos yra įgyvendintos – gamtos teisės aktų tinkamumo patikra aiškiai parodė, kad gamtos ir biologinės įvairovės projektams reikia daugiau finansavimo, o nepriklausomame išorės tyrime, kuriuo grindžiamas LIFE laikotarpio vidurio vertinimas, pabrėžta, kad įgyvendinant gamtos projektus ES pridėtinė vertė yra itin didelė, – finansavimą siūloma didinti.
            
            
               (2)Kiti teisiniai aspektai
            
            
               Kadangi teisiniame pagrinde nustatyti akivaizdūs ir aiškūs reikalavimai vienareikšmiškai yra įgyvendinti, į jokius kitus teisinius aspektus atsižvelgti nereikia.
            
            
               4.POVEIKIS BIUDŽETUI 
            
            
               Iš dalies keičiamas Aplinkos paprogramės finansinis programavimas. Šie pakeitimai poveikio biudžetui neturi. 2018–2020 m. laikotarpiu biologinės įvairovės ir gamtos išsaugojimo finansavimas (biudžeto punktas 07 02 02) padidinamas maždaug 55,4 mln. eurų suma. Atitinkamai sumažinamas Aplinkos ir išteklių naudojimo efektyvumui (ENV) (biudžeto punktas 07 02 01) ir Aplinkos valdymui bei informavimui (GIE) (biudžeto punktas 07 02 03) skirtas finansavimas
                  14
               . 
            
            
               Nepaisant su ENV ir GIE biudžeto punktais susijusio mažinimo, tikimasi, kad projektų finansavimo galimybės pagal šiuos biudžeto punktus nesumažės. Padėtį sušvelnins du veiksniai:
            
            
               2018–2020 m. laikotarpiu bendras LIFE projektams skiriamas biudžetas kasmet bus didinamas; 
            
            
               remiantis LIFE reglamento 20 straipsnio 1 dalies c punktu, 2018–2020 m. laikotarpiu daugelio ENV ir GIE projektų bendrojo finansavimo norma bus sumažinta nuo 60 proc. iki 55 proc. Taigi, nors bendras ES įnašas į LIFE projektus mažinamas, bendra į LIFE projektus investuojama suma turėtų išlikti tokia pati arba padidėti.
            
         
         
            
            
               I lentelė
            
            
               Gamtos ir biologinės įvairovės poreikio 2014 ir 2015 m., palyginti su 2012 ir 2013 m. poreikiu, apskaičiavimas. 
            
            
                     
                        Bendra lėšų suma, kurios prašyta dvejus metus iš eilės gamtos ir biologinės įvairovės prioritetinės srities projektams, atitinkantiems minimaliuosius kokybės reikalavimus, palyginti su atitinkama suma dvejais ankstesniais metais (LIFE reglamento 9 straipsnio 4 dalis) 
                     
                     
                        Pagal LIFE daugiametę 2014–2017 m. darbo programą, taikytą 2014 ir 2015 atskaitiniais metais, terminas „atitinka minimaliuosius kokybės reikalavimus“ reiškia, kad projektų pasiūlymai surinko pakankamą balą pagal tinkamumo / netinkamumo kriterijus ir bendras surinktas balų skaičius buvo ne mažesnis kaip 55 (praeinamasis balas). Pagal LIFE + taisykles, taikytas dvejais ankstesniais metais (2012 ir 2013 m.) šis terminas reiškia, kad pasiūlymai surinko pakankamą balą pagal tinkamumo / netinkamumo kriterijus. Minimalaus praeinamojo balo nebuvo.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Metai 
                     
                  
                  
                     
                        suma eurais
                     
                  
                  
                     
                         gamtos ir biologinės įvairovės projektai
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Gamtos ir biologinės įvairovės prioritetinės srities tradiciniai bandomieji, parodomieji ir geriausios praktikos projektai
                     
                  
               
                     
                  
                  
                     
                        33 385 324
                     
                  
                  
                     
                        Gamtos ir biologinės įvairovės prioritetinės srities integruotieji projektai
                     
                  
               
                     
                  
                  
                     
                        238 149
                     
                  
                  
                     
                        Gamtos ir biologinės įvairovės prioritetinės srities techninės pagalbos projektai
                     
                  
               
                     
                  
                  
                     
                        1 614 641
                     
                  
                  
                     
                        Gamtos ir biologinės įvairovės prioritetinės srities parengiamieji projektai
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Gamtos ir biologinės įvairovės prioritetinės srities tradiciniai bandomieji, parodomieji ir geriausios praktikos projektai
                     
                  
               
                     
                  
                  
                     
                        33 985 434
                     
                  
                  
                     
                        Gamtos ir biologinės įvairovės prioritetinės srities integruotieji projektai
                     
                  
               
                     
                  
                  
                     
                        100 000
                     
                  
                  
                     
                        Gamtos ir biologinės įvairovės prioritetinės srities techninės pagalbos projektai
                     
                  
               
                     
                  
                  
                     
                        569 330
                     
                  
                  
                     
                        Gamtos ir biologinės įvairovės prioritetinės srities parengiamieji projektai
                     
                  
               
                     
                        Visas finansavimas 2014 ir 2015 m.
                     
                  
                  
                     
                        583 589 761
                     
                  
                  
                     
                        Iš gamtos ir biologinės įvairovės prioritetinės srities projektų pasiūlymų susidarantis finansavimo poreikis
                     
                  
               
                     
                  
                  
                     
                  
                  
                     
                  
               
                     
                        Metai 
                     
                  
                  
                     
                        Suma eurais
                     
                  
                  
                     
                        Gamtos ir biologinės įvairovės projektai
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Gamtos projektai
                     
                  
               
                     
                  
                  
                     
                        11 765 589
                     
                  
                  
                     
                        Biologinės įvairovės projektai
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Gamtos projektai
                     
                  
               
                     
                  
                  
                     
                        22 056 955
                     
                  
                  
                     
                        Biologinės įvairovės projektai
                     
                  
               
                     
                        Visas finansavimas 2012 ir 2013 m.
                     
                  
                  
                     
                        357 797 910
                     
                  
                  
                     
                        Atitinkamai iš LIFE+ gamtos ir biologinės įvairovės projektų susidarantis finansavimo poreikis 
                     
                  
               
                     
                  
                  
                     
                  
                  
                     
                  
               
                     
                        Dvejų iš eilės einančių – 2014 ir 2015 – metų ir dvejų ankstesnių – 2012 ir 2013 – metų finansavimo poreikių skirtumas
                     
                  
               
                     
                        Bendras skirtumas eurais
                     
                  
                  
                     
                        225 791 851
                     
                  
                  
                     
                        Finansavimo poreikio padidėjimas nuo 2012–2013 m. laikotarpio iki 2014–2015 m. laikotarpio
                     
                  
               
                     
                        Bendras skirtumas procentais
                     
                  
                  
                     
                        63 proc.
                     
                  
                  
                     
                         
                     
                  
               
            
            
               II lentelė
            
            
               2014–2020 m. biudžeto punktų 07 02 01, 07 02 02 ir 07 02 03 finansinis programavimas
            
            
                     
                        Eilutė
                     
                  
                  
                     
                        Aprašymas
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Parama ekologiškesnei ir tausiau išteklius naudojančiai ekonomikai ir Sąjungos aplinkos politikos ir teisės aktų rengimui bei įgyvendinimui (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Biologinės įvairovės nykimo stabdymas ir jos didinimas (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Parama geresniam aplinkos valdymui ir informacijai visais lygmenimis (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               KOMISIJOS DELEGUOTASIS REGLAMENTAS (ES) …/...
            
            
               2017 11 16
            
            
               dėl biudžeto išteklių procentinės dalies, skirtos gamtos ir biologinės įvairovės išsaugojimo projektams, finansuojamiems veiksmų dotacijomis pagal Aplinkos paprogramę, padidinimo pagal 2013 m. gruodžio 11 d. Europos Parlamento ir Tarybos reglamento (ES) Nr. 1293/2013 dėl aplinkos ir klimato politikos programos (LIFE) įsteigimo ir kuriuo panaikinamas Reglamentas (EB) Nr. 614/2007 9 straipsnio 4 dalį
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1293/2013 dėl aplinkos ir klimato politikos programos (LIFE) įsteigimo ir kuriuo panaikinamas Reglamentas (EB) Nr. 614/2007
                  15
               , ypač į jo 9 straipsnio 4 dalį,
            
            
               kadangi:
            
            
               (1)LIFE reglamento 9 straipsnio 3 dalyje nurodytos biudžeto išteklių procentinės dalies, skirtos gamtos ir biologinės įvairovės išsaugojimo projektams, padidinimo 10 proc. sąlygos yra išpildytos, nes visos lėšos, kurių dvejus metus iš eilės prašyta teikiant pasiūlymus, patenkančius į gamtos ir biologinės įvairovės prioritetinę sritį ir atitinkančius minimalius kokybės reikalavimus, daugiau negu 20 proc. viršija atitinkamą dvejiems prieš tuos metus einantiems metams apskaičiuotą sumą;
            
         
         
            
               (2)atsižvelgdama į Gamtos direktyvų tinkamumo patikros
                  16
                išvadas dėl poreikio didinti finansavimą, kad būtų galima geriau įgyvendinti direktyvas, ir Komisijos veiksmų plano gamtai, žmonėms ir ekonomikai
                  17
                8 veiksmą, Komisija nusprendė padidinti projektams, kurie pagal Aplinkos paprogramės gamtos ir biologinės įvairovės prioritetinę sritį finansuojami veiksmų dotacijomis, skirtą 55 proc. biudžeto išteklių dalį;
            
            
               (3)tikimasi, kad, padidinus gamtos ir biologinės įvairovės prioritetinei sričiai skiriamus biudžeto išteklius, kitų Aplinkos paprogramės prioritetinių sričių projektams skiriami ištekliai nesumažės, nes 2018–2020 m. programai LIFE įgyvendinti skiriamą finansinį paketą planuojama kasmet didinti , o kitose prioritetinėse srityse sumažinti daugelio veiksmų dotacijų ES bendro finansavimo normą nuo 60 proc. iki 55 proc.,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               LIFE reglamento 9 straipsnio 3 dalis pakeičiama šiuo tekstu: „Bent 60,5 % biudžeto išteklių, numatytų projektams, kurie pagal Aplinkos paprogramę remiami veiklos dotacijomis, skiriama projektams, kuriais remiamas gamtos ir biologinės įvairovės išsaugojimas.“
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2017 11 16
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        2016 m. gruodžio 16 d. Komisijos tarnybų darbinis dokumentas SWD(2016) 472 final „ES gamtos teisės aktų (Paukščių ir Buveinių direktyvų – 2009 m. lapkričio 30 d. Europos Parlamento ir Tarybos direktyvos 2009/147/EB dėl laukinių paukščių apsaugos ir 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos) tinkamumo patikra“ (toliau – tinkamumo patikros dokumentas SWD), p. 39. 
               
               
                  
                     (2)
                  
                        2017 m. balandžio 27 d. COM(2017) 198 final, Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Veiksmų planas gamtai, žmonėms ir ekonomikai“, p. 7, 
                  http://eur-lex.europa.eu/legal-content/LT/TXT/PDF/?uri=CELEX:52017DC0198&qid=1507642782988&from=LT
                   
               
               
                  
                     (3)
                  
                        OL L 347, 2013 12 20, p. 185.
               
               
                  
                     (4)
                  
                        Skaičiavimas pateikiamas I lentelėje.
               
               
                  
                     (5)
                  
                        Tinkamumo patikros SWD, p. 19–20, Tinkamumo patikros SWD 2 priedas, p. 101–113.
               
               
                  
                     (6)
                  
                        2015 m. spalio 2 d. Komisijos komunikatas Europos Parlamentui ir Tarybai, COM(2015) 478 final, „ES biologinės įvairovės strategijos iki 2020 m. laikotarpio vidurio peržiūra“.
               
               
                  
                     (7)
                  
                        ES biologinės įvairovės strategijos iki 2020 m. laikotarpio vidurio peržiūra, 94 dalis.
               
               
                  
                     (8)
                  
                        „Support for an external and independent LIFE Mid Term Evaluation Report“, galutinė ataskaita, „Ecorys“, 2017 m. kovo mėn. (toliau – nepriklausomas išorės laikotarpio vidurio vertinimas), https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        p. 38f., 50–53, 350f.
               
               
                  
                     (11)
                  
                        Žr. I lentelę.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        Išsamesnės informacijos pateikta II lentelėje.
               
               
                  
                     (15)
                  
                        OL L 347, 2013 12 20, p. 185 (toliau – LIFE reglamentas). 
               
               
                  
                     (16)
                  
                        SWD(2016) 472 final (Komisijos tarnybų darbinis dokumentas „ES gamtos teisės aktų (Paukščių ir Buveinių direktyvų) tinkamumo patikra“).
               
               
                  
                     (17)
                  
                        COM(2017) 198 final ir SWD(2017) 139 final (ES veiksmų planas gamtai, žmonėms ir ekonomikai).